Nataša Novotná

Nataša Novotná (* 29. október 1977, Opava) je česká tanečníčka, choreografka, lektorka, spoluzakladateľka súboru 420PEOPLE a zakladateľka Kyliánovho nadačného fondu v Prahe.

Štúdium 
Detstvo prežila na Morave v obci Dobroslavice. Absolvovala Janáčkovo konzervatórium v Ostrave.

Profesijné pôsobenie

Zahraničný angažmán 
V roku 1997 bola angažovaná v holandskom súbore Nederlands Dans Teater 2 (NDT2) vedenom Jiřím Kyliánom. V rokoch 20002002 tancovala vo švédskom Göteborgs Operan Ballet a od roku 2002 bola členkou hlavného súboru Nederlands Dans Teater (NDT1).

Spolupracovala s poprednými svetovými choreografmi, napr. J. Kyliánom, O. Naharinom, W. Forsythom, M. Ekom, C. Pite, M. Tancard a ďalšími.

Od roku 2007 pracuje nezávisle, venuje sa súčasnému tancu, spolupracovala ako tanečníčka s poprednými svetovými scénami a choreografmi, napr. Tero Saarinen Company vo Fínsku, Korzo Theater v Holandsku, ďalej napr. so sólistom talianskej La Scaly Robertom Bollom alebo s londýnskym Sadler's Wells v predstavení so Sylvie Guillem.

420PEOPLE 

Spolu s bývalým kolegom z NDT Václavom Kunešom a manažérom Ondrejom Kotrčom založila v roku 2007 súbor súčasného tanca 420PEOPLE, ktorého bola do roku 2016 výkonnou riaditeľkou. Názov súboru evokuje český pôvod – 420 je telefónne predčíslie pre Česko.

Súbor vystupuje pravidelne aj v zahraničí (napr. Francúzsko, Španielsko, Nemecko, Mexiko, Holandsko, Fínsko, Nórsko, Japonsko, Spojené kráľovstvo, a i.) a tiež na českých scénach (napr. Národné divadlo v Prahe, Národné divadlo moravskoslezské).

Súbor organizuje účasť významných zahraničných umelcov na akciách v Česku – zúčastnili sa napr. Ohad Naharin, Abou Lagraa, Jo Stromgren, Ann Van den Broek, Sidi Larbi Cherkaoui a ďalšie.

Kyliánov nadačný fond v Prahe 
Po dekáde pôsobenia za súbor 420PEOPLE, založila v roku 2017 Kyliánov nadačný fond v Prahe.

Pohybový jazyk Gaga a ďalšia činnosť 
Ako pedagogička vyučuje na tanečných konzervatóriách, AMU v Prahe a v súboroch v Česku a v zahraničí. Je lektorkou tanečného Štúdia Novej scény, ktoré ponúka lekcie súčasného i klasického tanca, od roku 2017 vyučuje pohybový jazyk Gaga, vyvinutý svetoznámym choreografom Ohadom Naharinom. Angažuje sa v iniciatívach na podporu českého súčasného tanca a je členkou správnej rady profesijnej organizácie Vízia tanca.

Ocenenie, výber 
 2003nominácie holandských kritikov na titul Best Dancer za interpretáciu choreografie Pneuma od J. Inger (Dance Europe)
 2004nominácie holandských kritikov na titul Best Dancer za interpretáciu choreografie Duo od W. Forsytha (Dance Europe)
 2008Cena Thálie (za tanečný výkon v choreografii Small Hour)
 2009titul „Tanečník roka“ (na festivale „Tanec Praha“)

Tvorba – choreografia, výber 
 2007Znaky o Znacích (vytvorené pre Janáčkovo konzervatórium v Ostrave)
 2010Sacrebleu (vytvorené pre 420PEOPLE)
 2012Pták Ohnivák (vytvorené pre balet Národného divadla v Brne)
 2012Rezonance na pěší vzdálenost (projekt s Orchestrom Berg)
 2013Škrtič (vytvorené pre NDM v Ostrave)
 2017Portrait Parlé
 2017Daniel Špinar, 420PEOPLE: Křehkosti, tvé jméno je žena (Krehkosti, tvoje meno je žena), réžia Daniel Špinar, Nová scéna Národného divadla v Prahe (Nataša Novotná je autorom choreografie a tancuje)
 2018Dream on (pre Janáčkovo konzervatórium v Ostrave)

Filmografia 
 2013Hamletophelia (dance fashion film), réžia Jakub Jahn
 2016Personal Shopper (dráma), role: Ghost, réžia Olivier Assayas
 2017Closed (tanečný film), réžia Stein-Roger Bull, Jo Strǿmgren

Galéria

Referencie

Literatúra
 Informační zpravodaj Národního divadla, č. 5, január 2017, 134. sezóna 2016 – 2017, Národní divadlo, Praha, 2017, str. 36
 Informační zpravodaj Národního divadla, č. 10,  jún 2017, 134. sezóna 2016 – 2017, Národní divadlo, Praha, 2017, str.  24 – 5, 32
 Redakce: Křehkosti, tvé jméno je žena (Krehkosti, tvoje meno je žena), In.: Informační zpravodaj Národního divadla, č. 8, apríl 2017, 134. sezóna 2016 – 2017, Národní divadlo, Praha, 2017, str. 36
 Kateřina Hanáčková: Ohad Naharin: decadance, In.: Informační zpravodaj Národního divadla, č. 8, apríl 2017, 134. sezóna 2016 – 2017, Národní divadlo, Praha, 2017, str. 25

Iné projekty

Externé odkazy 
Nataša Novotná v Archive Národného divadla
 Národní divadlo moravskoslezské: http://www.ndm.cz/cz/osoba/2313-novotna-natasa.html
 Český rozhlas-Vltava: https://vltava.rozhlas.cz/generace-70-tanecnice-natasa-novotna-5061951
 Česká televize: http://www.ceskatelevize.cz/lide/natasa-novotna/
 idnes.cz: https://ostrava.idnes.cz/tanecnice-a-choreografka-natasa-novotna-f00-/ostrava-zpravy.aspx?c=A131120_2002391_ostrava-zpravy_mav
 Ballet Masterclasses: https://web.archive.org/web/20171018160440/http://balletmasterclass.com/faculty-2017/natasa-novotna/
 420PEOPLE: https://www.420people.org/
 Opera plus: https://web.archive.org/web/20150430173459/http://operaplus.cz/natasa-novotna-z-ostravy-pres-kyliana-ke-kunesovi/
 Opera plus: https://operaplus.cz/10-vyroci-420people-velky-rozhovor-natasou-novotnou-vaclavem-kunesem/
 Divadlo F. X. Šaldy Liberec: http://www.saldovo-divadlo.cz/program/detail-predstaveni/r/tanecni-udalost-sezony-_-spolecny-tanecni-galavecer
 Nadační fond pro taneční kariéru: Jana Bohutínská: Nataša Novotná: Musíme dát prostor nicotě, aby se z ní vytvořilo něco nového (Musíme dať priestor ničote, aby sa z nej vytvorilo niečo nové) (30. května 2019): http://tanecnikariera.cz/natasa-novotna-musime-dat-prostor-nicote-aby-se-z-ni-vynorilo-neco-noveho/

Zdroj 

Českí choreografi
Českí tanečníci
Taneční pedagógovia
Držitelia Ceny Thálie
Osobnosti z Opavy (Česko)